FOTO – VIDEO: Se lucrează intens la Drumul Expres care va scoate Turda de pe traseul Alba Iulia- Cluj Napoca, cel care va face conexiunea dintre Autostrada Transilvania și DN1, în dreptul localității Tureni.
Lucrările la DEx 4, care va avea 5 kilometri, au ajuns la un stadiu fizic de 28%, potrivit Direcției Regionale de Drumuri și Poduri (DRDP) Cluj, citată de Cluj24.ro.
De asemenea, au început lucrări la infrastructură la:
- pasaj pe DN1 457+320 peste drum expres km 4+846;
- viaduct pe Drum Expres km 4+341 peste Valea Racilor;
- pasaj pe drum expres km 0+337;
- pod pe bretea Turda-Tureni km 0+684 peste Râul Negoteasa;
- pasaj pe drum expres km 3+569;
- pod de încrucișare pe strada 13 km 3+ 874.
Se mai execută lucrări de stabilizare cu liant hidraulic, se așternere material granular, balast, și piatră spartă, dar se și relochează o rețea de medie tensiune.
Antreprenor este Asocierea DIMEX 2000 COMPANY SRL (Lider) – AUTOTEHNOROM SRL – OPR ASFALT SRL – OBRAS PUBLICAS Y REGADIOS SA – CON-A OPERATIONS SR.
Ordinul de începere a lucrărilor a fost dat în 21 august 2023, iar durata de execuție este de 18 luni.
Drumul Expres care va scoate Turda de pe traseul Alba Iulia- Cluj Napoca
Șoferii din Alba care merg spre aeroportul Cluj sau în zona centrală a municipiului Cluj Napoca nu vor mai trebui să intre prin Turda pentru a ajunge la Cluj-Napoca pe la Feleac sau să ajungă la centura Vâlcele- Apahida.
Își vor putea continua drumul pe autostrada A3, apoi pe noul drum expres care se va lega în DN1.
Urmăriți Alba24.ro și pe Google News
Dacă ți-a plăcut articolul: